CELEX: 32004R2098
Language: lt
Date: 2004-12-08 00:00:00
Title: 2004 m. gruodžio 8 d. Komisijos Reglamentas (EB) Nr. 2098/2004, dėl silkių žvejybos su Prancūzijos vėliava plaukiojančiais laivais sustabdymo

10.12.2004   
            
            
               LT
            
            
               Europos Sąjungos oficialusis leidinys
            
            
               L 365/4
            
         
      KOMISIJOS REGLAMENTAS (EB) Nr. 2098/2004
   2004 m. gruodžio 8 d.
   dėl silkių žvejybos su Prancūzijos vėliava plaukiojančiais laivais sustabdymo
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1993 m. spalio 12 d. Tarybos reglamentą (EEB) Nr. 2847/93 (1), nustatantį bendros žuvininkystės politikos kontrolės sistemą, ypač į jo 21 straipsnio 3 dalį,
   kadangi:
   
               (1)
            
            
               2003 m. gruodžio 19 d. Tarybos reglamente (EB) Nr. 2287/2003, nustatančiame 2004 m. tam tikrų žuvų rūšių ir jų grupių žvejybos galimybes ir atitinkamas sąlygas, taikomas Bendrijos vandenyse ir Bendrijos laivams vandenyse, kuriuose sugavimai yra ribojami (2), numato silkių kvotas 2004 m.
            
         
               (2)
            
            
               Siekiant užtikrinti, kad būtų laikomasi nuostatų dėl žuvų rūšių, kurioms taikoma kvota, sugavimų kiekybinių apribojimų, reikia, kad Komisija nustatytų datą, nuo kurios su valstybės narės vėliava plaukiojantys laivai laikomi išeikvoję skirtą sugavimų kvotą.
            
         
               (3)
            
            
               Pagal Komisijai pateiktą informaciją su Prancūzijos vėliava plaukiojančių arba Prancūzijoje įregistruotų laivų silkių sugavimais ICES Vb, VIaN, VIb zonoje jau yra išnaudota 2004 m. suteikta kvota. Prancūzija uždraudė žvejoti šią rūšį nuo 2004 m. spalio 23 d. Todėl reikėtų nustatyti minėtą datą,
            
         PRIĖMĖ ŠĮ REGLAMENTĄ:
   1 straipsnis
   Su Prancūzijos vėliava plaukiojantys arba Prancūzijoje įregistruoti laivai laikomi išeikvoję 2004 m. silkių sugavimui ICES Vb, VIaN, VIb zonoje Prancūzijai skirtą kvotą.
   Draudžiama žvejoti silkes ICES Vb, VIaN, VIb zonoje laivais, plaukiojančiais su Prancūzijos vėliava arba įregistruotais Prancūzijoje. Be to, nuo šio reglamento įsigaliojimo dienos draudžiama laikyti laive, perkrauti ir iškrauti tuose laivuose sugautą minėtą žuvų rūšį.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   Jis taikomas nuo 2004 m. spalio 23 d.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2004 m. gruodžio 8 d.
      
         
            Komisijos vardu
         
         Joe BORG
         
         
            Komisijos narys
         
      
   
   
      (1)  OL L 261, 1993 10 20, p. 1. Reglamentas su paskutiniais pakeitimais, padarytais Reglamentu (EB) Nr. 1954/2003 (OL L 289, 2003 11 7, p. 1).
   
      (2)  OL L 344, 2003 12 31, p. 1. Reglamentas su paskutiniais pakeitimais, padarytais Reglamentu (EB) Nr. 1928/2004 (OL L 332, 2004 11 6, p. 5).